**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO SUTARTIES PASIRAŠYMUI**

2018 m. rugsėjo 6 d. Nr. 34-1440

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. 5TS-1439 „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu, Lazdijų rajono savivaldybės taryba nusprendžia:

Pritarti, kad Lazdijų rajono savivaldybės administracijos direktorius pasirašytų Pastato, esančio Vytauto g. 18, Lazdijuose, rekonstravimo darbų pirkimo sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia įmone UAB „Robeks statyba“ už 399920,06 (tris šimtus devyniasdešimt devynis tūkstančius devynis šimtus dvidešimt eurų 6 centus) Eur su PVM.

## Savivaldybės meras

Parengė

Vidmantas Margelis

2018-08-30

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO SUTARTIES PASIRAŠYMUI“**

**AIŠKINAMASIS RAŠTAS**

2018-08-30

Lazdijų rajono savivaldybės tarybos sprendimo „Dėl pritarimo sutarties pasirašymui“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 25 punktu ir Lazdijų rajono savivaldybės vardu sudaromų sutarčių pasirašymo tvarkos aprašo, patvirtinto Lazdijų rajono savivaldybės tarybos 2015 m. vasario 23 d. sprendimu Nr. 5TS-1439 „Dėl Lazdijų rajono savivaldybės vardu sudaromų sutarčių pasirašymo tvarkos aprašo patvirtinimo“, 7 punktu.

Šio projekto tikslas – pritarti, kad Lazdijų rajono savivaldybės administracijos direktorius pasirašytų pastato, esančio Vytauto g. 18, Lazdijuose, rekonstravimo darbų pirkimo sutartį su viešųjų pirkimų konkursą pagal Lietuvos Respublikos viešųjų pirkimų įstatymą laimėjusia įmone UAB „Robeks statyba“ už 399 920,06 (tris šimtus devyniasdešimt devynis tūkstančius devynis šimtus dvidešimt eurų 6 centus) Eur su PVM.

Lazdijų rajono savivaldybė vykdo projektą „Pastato rekonstrukcija ir pritaikymas kultūrinėms, muziejinėms ir edukacinėms reikmėms“. Vienas iš šio projekto uždavinių – užtikrinti Laisvės kovų muziejaus būtiną infrastruktūrą, siekiant pagerinti teikiamų kultūros paslaugų kokybę. Uždaviniui įvykdyti numatyta veikla – nenaudojamo pastato, esančio Vytauto g. 18, Lazdijuose, modernizavimas. Pastato modernizavimo metu numatoma atlikti šiuos darbus – stogo konstrukcijų su danga rekonstravimas, lauko durų ir langų keitimas, pastato vidaus patalpų remontas, inžinerinių sistemų keitimas, šilumos ir kitų inžinerinių tinklų įrengimas, gaisrinės ir apsauginės signalizacijos sistemų įrengimas, kompiuterinių tinklų įrengimas ir kt.

Pastato, esančio Vytauto g. 18, Lazdijuose, rekonstravimo darbų pirkimo sutarties projektaspatvirtintas Lazdijų rajono savivaldybės administracijos direktoriaus 2018 m. birželio 20 d. įsakymu Nr. 10V-514 „Dėl supaprastinto pirkimo atviro konkurso būdu sąlygų patvirtinimo“.

Neigiamos pasekmės – nenumatomos.

Parengtas sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vedėjas Vidmantas Margelis.

Vietinio ūkio skyriaus vedėjas Vidmantas Margelis